recursal/SuperWikiNEXT-32B huggingface dataset:
**হিদেসবুরো উয়েনো** (上野 英三郎 উয়েন হদেসবু, *১৯ জানুয়ারি, ১৮৭২ - ২১ শে মে ,১৯২৫*) মাঝেমাঝে "উয়েনো হিদেসাবুরো" লিখে থাকতেন।' সে কৃষি বিজ্ঞানী ছিলেন, জাপানে সে বিখ্যাত কুকুর হাচিকোর অভিভাবক হিসেবে পরিচিত।

জীবন এবং কর্মজীবন
-----------------

Grave of Hidesaburō Ueno and monu ment to Hachikō (right stele), located at Aoyama Cemetery (青山霊園) Minami-Aoyama, Minato, Tokyo
হিদেসবুরো উয়েনো হিসাই সি (বর্তমানে তসু), মিএ প্রসাশনিক এলাকাতে তার জন্ম। ১৮৯৫ সালে সে ইমপেরিয়াল বিশ্ববিদ্যালয় এর কৃষি বিভাগ থেকে গ্রাজুয়েশ্ন করেন , এবং একই বছরে সে গ্রজুয়েশন বিদ্যালয় শুরু করেন কৃষি প্রকৌশল এবং খামার উন্নয়ন গবেষণা বিষয়ে পড়ালেখা শুরু করেন।সে তার গ্রাজুয়েশন শেষ করেন ১০ জুলাই ১৯০০ সালে এবং সে টকীও ইমপেরিয়াল বিশ্ববি
দ্যালয় এ সহকারী অধ্যাপক হিসেবে যোগ দান করেন এবং শিক্ষ্যা দিতে শুরু করেন।

সংস্কৃতিতে জনপ্রিয়তা
---------------------

তার কুকুরহাচিকো বিখ্যাত যে তার জন্য প্রতিনিয়ত তার ফিরে আসার অপেক্ষায় ছিলো ট্রেন স্টেষনে। হাচিকো তার মালিকের মৃত্যুর পর দীর্ঘ ৯ বছর তার অপেক্ষা করেছিল। হাচিকোকে চিরস্মরনীয় করে রাখার জন্য একটি কুকুরের মূর্তি যেটি ব্রোঞ্জ নির্মিত, এমন একটি মূর্তি শিব্যুয়া ট্রেন স্টেশনের সামনে নির্মাণ করা হয়েছে। হাচিকো শিব্যুয়া ট্রেন স্টেশনে সে দীর্ঘ নয় বছর অপেক্ষা করেচিল তার মৃত্যুর পূর্ব পর্যন্ত।

আরো পড়ুন
---------

* Skabelund, Aaron Herald (২০১১)। *Empire of Dogs: Canines, Japan, and the Making of the Modern Imperial World (A Study of the Weatherhead East Asian Institute*। Columbia University। আইএসবিএন 978-0-8014-5025-9।
* Skabelund, Aaron Herald (২৩ সেপ্টেম্বর ২০১১)। "Canine Imperialism"। Berfrois। সংগ্রহের তারিখ ২৮ অক্টোবর ২০১১।  `|প্রকাশক=` এ বহিঃসংযোগ দেয়া (সাহায্য)

তথ্যসূত্র
---------

1. ↑  In *Tokyo Teikokudaigaku Jinjiroku* 『東京帝国大学人事録』, the employment records of University of Tokyo, his name was written as *Hidesamurō* 上野英三郎.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জাপান

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
**আই৩** (ইংরেজি: i3) এক্স১১ এর জন্যে ডিজাইনকৃত একটি টাইলিং উইন্ডো ম্যানেজার, যেটি সি প্রোগ্রামিং ভাষায় লেখা হয়েছে। এটি টাইলিং, স্ট্যাকিং এবং ট্যাবিং লেআউট সমর্থন করে, যেগুলো এটি পরিবর্তনশীভাবে নিয়ন্ত্রণ করে। প্লেন টেক্সট ফাইল দ্বারা কনফিগারেশন সম্পন্ন হয়, এবং এটার ইউনিক্স ডোমেইন সকেট ও অনেকগুলো প্রোগ্রামিং ভাষা থেকে এর জেসন ভিত্তিক আইপিসি ইন্টারফেস ব্যবহার করে আই৩ বিস্তৃত করা সম্ভব। 

ডব্লিউএমআইআই-এর মত, আই৩-এর নিয়ন্ত্রণ ব্যবস্থা অনেকটা ভি-এর মত। ডিফল্টভাবে উইন্ডো ফোকাস 'Mod1' (Alt কি/Win কি) ও ডানহাতের হোম রো কি (Mod1+J,K,L,;) দ্বারা নিয়ন্ত্রিত হয়, যখন উইন্ডো মুভমেন্ট নিয়ন্ত্রিত হয় এর সাথে শিফট কিয়ের (Mod1+Shift+J,K,L,;) ব্যবহারের মাধ্যমে।

ডিজাইন লক্ষ্য
-------------

* লিখিত এবং ভালভাবে নথিভুক্ত কোড অধিকারী, যা ব্যবহারকারীকে অবদানে উদ্বুদ্ধ করে।
* এক্সলিবের বদলে এক্সসিবির ব্যবহার।
* বহু-মনিটর বৈশিষ্ট্যের সঠিক প্রয়োগ।
* ভি এবং ইম্যাকসের মত ভিন্ন ভিন্ন মোডের প্রয়োগ। তার মানে ভিন্ন ভিন্ন মোডে কীগুলোর ভিন্ন ভিন্ন কাজ।
* উইন্ডো ব্যবস্থাপনাকে বিমূর্ত করতে ট্রিয়ের ব্যবহার।
* ইউটিএফ-৮ ক্যারেক্টার এনকোডিং।

ফ্লোটিং পপ-আপ উইন্ডো
--------------------

যদিও আই৩ একটি টাইলিং উইন্ডো ম্যানেজার কিছু উইন্ডো যেমন পাসওয়ার্ড পপ আপ টাইল হিসেবে প্রদর্শিত হয়া না: তারা টাইলকৃত উইন্ডোর সামনে আসে। এ ফ্লোটিং উইন্ডোগুলো সরানো ও আয়তনে পালটানো যায়, অন্যান্য জনপ্রিয় অন্যান্য ডেস্কটপ পরিবেশ গ্নোম অথবা কেডিইর মত।

ফ্লোটিং উইন্ডো তবে শুধুমাত্র পপ-আপ উইন্ডোর জন্যেই।

তথ্যসূত্র
---------



উইকিমিডিয়া কমন্সে **আই৩ (উইন্ডো ম্যানেজার)** সংক্রান্ত মিডিয়া রয়েছে।

1. ↑  গিটহাব মুক্তি
2. ↑  আই৩ ডাউনলোড
3. ↑  আই৩ মূল পৃষ্ঠা
4. ↑  টাইলিং উইন্ডো ম্যানেজারের তুলনা - আর্চ উইকি
5. ↑  স্টপেলবার্গ, মাইকেল। "আই৩: আইপিসি ইন্টারফেস (আন্তঃপ্রসেস যোগাযোগ)"।
6. ↑  স্টপেলবার্গ, মাইকেল। "Forcing windows as always floating"।
7. ↑  স্টফেলবার্গ, মাইকেল। ""floating" workspace"।
অ্যাডোবি ইলাস্ট্রেটর ১০, ক্রিয়েটিভ স্যুট রিব্র্যান্ডের আগের সর্বশেষ সংস্করণ
**অ্যাডোবি ইলাস্ট্রেটর** হচ্ছে একটি ভেক্টর গ্রাফিক্স সম্পাদনাকারী সফটওয়্যার। যা শুধু **ইলাস্ট্রেটর** নামেই বেশি পরিচিত। এই সফটওয়্যারটি তৈরি ও বাজারজাত করেছে অ্যাডোবি সিস্টেমস। অ্যাডোবির সবথেকে জনপ্রিয় সফটওয়্যারগুলোর মধ্যে এটি অনতম। এর মাধ্যমে সকল গ্রাফিক্স ডিজাইন, লোগো, ব্যানার তৈরি করা যায়। এর সর্ব শেষ সংস্করণ ইলাস্ট্রেটর সিসি যা ২০২২ সালে বের হয়েছে।

সরঞ্জামদণ্ড
-----------

### নির্বাচন সরঞ্জাম

কোন বস্তুকে নির্বাচন (নির্বাচন করতে) ব্যবহার হয়। বস্তুর উপর ক্লিক করে বস্তু নির্বাচন করা যায়। একদিক বস্তু নির্বাচন করতে সিফট বাটন চেপে ধরে ক্লিক করতে হয়। এছাড়াও বস্তুকে বড় ছোট, ঘুরানো, সরানো এবং অনুলিপি করা যায়।

### সরাসরি নির্বাচন সরঞ্জাম

এঙ্কর পয়েন্ট নির্বাচন করতে ব্যবহার হয়।

### কলম সরঞ্জাম

এই সরঞ্জাম দিয়ে মুলত সরল রেখা এবং বক্র রেখা আঁকা যায়। সরল রেখা আঁকতে প্রথম বিন্দুতে ক্লিক এবং ২য় বিন্দুতে ক্লিক করে esc চাপতে হবে। বক্র রেখা আঁকতে প্রথম বিন্দু ক্লিক করার পর ২য় বিন্দুতে ক্লিক করে চেপে ধরে প্রয়োজন মত বাকাতে হবে। তারপর esc চাপতে হবে। মুলত এই সরঞ্জাম দিয়ে সব ধরনের জিনিস আঁকতে পারি।

### আকৃতি সরঞ্জামসমূহ

আকৃতি সরঞ্জাম গুলোর দুটি সরঞ্জাম চতুর্ভুজ আঁকতে ব্যবহার হয় এবং লাইন সরঞ্জাম (লাইন আঁকতে ব্যবহার হয়) এর ভিতরে আরও বেশ কিছু সরঞ্জাম আছে। চতুর্ভুজএর ভিতরে আছে- গোলকৃত চতুর্ভুজ, ইলিপ্স, স্টার, পলিগন, লেন্স ফ্লেয়ার সরঞ্জাম। লাইন সরঞ্জাম এর ভিতরে- আর্ক টূল, স্পাইরাল টূল, রেক্টেঙ্গেলার গ্রিড সরঞ্জাম, পোলার গ্রিড টু্র। এই সরঞ্জামগুলো পেতে চতুর্ভুজ সরঞ্জাম বা লাইন সরঞ্জামের আইকনের উপর মাউস ক্লিক করে চেপে ধরে থাকতে তবে

### ব্রাশ সরঞ্জাম

এই সরঞ্জাম দিয়ে মুক্ত হাতে অঙ্কন করা যায়। এডোবি সিসি সংস্করণে ৫ প্রকার ব্রাশ আছে। তারা হল- ক্যালিওগ্রাফিক ব্রাশ, স্ক্যাটার ব্রাশ, প্যাটার্ন ব্রাশ, আর্ট ব্রাশ, ব্রিস্টল ব্রাশ।

### গ্রেডিয়েন্ট সরঞ্জাম

বহু রঙ তৈরি করার জন্য ব্যবহার হয়।

### ম্যাশ সরঞ্জাম

এটিও মাল্টিকালার তৈরিতে ব্যবহার হয়, তবে কাজ করার নিয়ম এবং ফলাফল গ্রেডিয়েন্টের থেকে কিছুটা ভিন্ন।

### রঙ

ইলাস্ট্রেটরে একটি বস্তুর ২টি কালার। স্টোক কালার আর ফিল কালার। স্টোক কালার হল কোন বস্তুর সীমানার রঙ। আর ফিল কালার হল তার বডির কালার। এইগুলো সরঞ্জামদণ্ডের নিচের দিকে থাকে।

আরও দেখুন
---------

* অ্যাডোবি ড্রিমউইভার
* অ্যাডোবি প্রিমিয়ার
* অ্যাডোবি ফটোশপ
* অ্যাডোবি ফ্ল্যাশ

তথ্যসূত্র
---------

1. ↑  "Illustrator system requirements"। Adobe Inc.। অক্টোবর ২৬, ২০২১। সংগ্রহের তারিখ অক্টোবর ২৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑

| * দে
* স
ভেক্টর গ্রাফিক্স এডিটরসমূহ |
| --- |
| ফ্রি এবং ওপেন সোর্স | 
* Embroidermodder
* ইঙ্কস্কেপ
* Ipe
* Karbon14
* LibreOffice Draw
* sK1
* Skencil
* SVG-edit
* Xfig

 |
| মালিকানা | 
* অ্যাডোবি ইলাস্ট্রেটর
* Adobe FreeHand
* Adobe Fireworks
* কোরেল ড্র
* DrawPlus
* Microsoft Expression Design
* ফটোলাইন
* Xara Photo & Graphic Designer

 |
| 
* বিষয়শ্রেণী **বিষয়শ্রেণী**
* তালিকা-শ্রেণীর নিবন্ধ **Comparison**

 |
**দ্য পার্ক নয়া দিল্লি** হচ্ছে ভারতের নয়া দিল্লিতে অবস্থিত একটি পাঁচ তারকা হোটেল৷ এটি দ্য পার্ক হোটেল গ্রুপের একটি সম্পত্তি৷ ভারতের রাজধানী ও অন্যতম ব্যস্ত শহর দিল্লিতে অবস্থিত অন্যান্য পাঁচ তারকা হোটেলের পাশাপাশি এ হোটেলটিও একটি সুপরিচিত হোটেল৷

চিত্র:Index banner.jpgদ্য পার্ক হোটেলের স্কাইভিউ

অবস্থান
-------

হোটেলটি ভারতের নয়া দিল্লির ১৫ নং পার্লামেন্ট স্ট্রিট এ অবস্থিত৷ এটি ইন্দিরা গান্ধী ইন্টারন্যাশনাল এয়ারপোর্ট হতে প্রায় ১৬ কিলোমিটার এবং রেলওয়ে স্টেশন হতে প্রায় ২ কিলোমিটার দূরে অবস্থিত৷

ইতিহাস
------

দ্য পার্ক নয়া দিল্লি হোটেল এর কার্যক্রম শুরু হয় ১৯৮৭ সালে৷ এর অভিভাবক কোম্পানি হচ্ছে দ্যা পার্ক হোটেলস লিমিটেড৷ দ্যা পার্ক হোটেলস গ্রুপ প্রতিষ্ঠিত হয় ১৯৬৭ সালের ১ নভেম্বর৷ হোটেল গ্রুপটির প্রধান কার্যালয় ভারতের পশ্চিমবঙ্গ রাজ্যের কলকাতা শহরে অবস্থিত৷ এর প্রতিষ্ঠাতা হলেন পরলোকগত সুরেন্দ্র পাল৷ সুরেন্দ্র পাল এর মৃত্যুর পর ১৯৯০ সালে তার কন্যা প্রিয়া পাল এ পারিবারিক হোটেল ব্যবসার দায়িত্ব গ্রহণ করেন৷

হোটেল নির্মানশৈলী
-----------------

১১ তলা বিশিষ্ট হোটেলটিতে ২২০ টি কক্ষ রয়েছে৷ হোটেলটির বর্তমান চেয়ারপার্সন প্রিয়া পাল ডিজাইন কিংবদন্তি স্যার টেরেন্স কনরনের সহযোগিতায় আধুনিক ও প্রাচীন ঐতিহ্যের সংমিশ্রনে হোটেলটির ডিজাইন করেন৷ হোটেলের বাইরের আকৃতি কিছুটা বক্রাকৃতি৷ হোটেলটির বাইরের ডিজাইন এবং ইন্টেরিয়র ডিজাইন এর ক্ষেত্রে মাটি, পানি, বায়ু, অগ্নি এবং শূন্য এ পাঁচটি উপাদানের ধারণা প্রয়োগ করা হয়েছে৷ হোটেলটির বিভিন্ন স্থানে স্বচ্ছ কাঁচের আবরণ ব্যবহার করা হয়েছে৷

পুরস্কার ও স্বীকৃতি
-------------------

হোটেলটি এর রেস্টুরেন্ট এর জন্য পরপর ৩ বছর "দ্য বেস্ট ইন্ডিয়ান রেস্টুরেন্ট" এর পুরস্কার লাভ করে৷
হোটেলটি "ইন্ডিয়া’স বেস্ট বিজনেস হোটেল বাই ট্রাভেল+লেইসার, ইন্ডিয়া এন্ড সাউথ এশিয়া" পুরস্কারও লাভ করেছে৷

উল্লেখ
------

1. ↑  "The Park Hotel New Delh"। google.com। সংগ্রহের তারিখ ৬ জুলাই ২০১৭।
2. ↑  "পার্ক নিউ দিল্লি - ওভারভিউ"। Designhotels.com। সংগ্রহের তারিখ ৬ জুলাই ২০১৭। [*স্থায়ীভাবে অকার্যকর সংযোগ*]
3. ↑  "পার্ক নিউ দিল্লি পর্যটন + ভারত, ভারত ও দক্ষিণ এশিয়ার দ্বারা ভারত এর সেরা ব্যবসা হোটেল সম্মানিত"। Incentivetravel.co.uk। ১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৭।
4. ↑  "পার্ক নিউ দিল্লি"। cleartrip.com। সংগ্রহের তারিখ ৬ জুলাই ২০১৭।
**নিতাই চন্দ্র সূত্রধর** (জন্ম: ১৯৫৪) একজন বাংলাদেশী বস্ত্রপ্রকৌশলী, শিক্ষাবিদ ও অধ্যাপক। তিনি কলেজ অব টেক্সটাইল টেকনোলজিতে অধ্যক্ষ হিসেবে এবং বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন। ২০১০ সালে কলেজ অব টেক্সটাইল টেকনোলজিকে বাংলাদেশ টেক্সটাইল বিশ্ববিদ্যালয়ে রূপান্তর করা হলে তিনি এর প্রথম উপাচার্য নিযুক্ত হন এবং প্রায় চার বছর এ দায়িত্ব পালন করেন।

প্রারম্ভিক জীবন
---------------

নিতাই চন্দ্র ১৯৫৪ সালে তৎকালীন পূর্ব পাকিস্তানের (বর্তমান বাংলাদেশ) সিলেট জেলার হবিগঞ্জে জন্মগ্রহণ করেন।

শিক্ষাজীবন
----------

নিতাই চন্দ্র কুমিল্লা শিক্ষা বোর্ডের অধীনে ১৯৭০ সালে মাধ্যমিক ও ১৯৭২ সালে উচ্চমাধ্যমিক পরীক্ষায় প্রথম বিভাগে উত্তীর্ণ হন। এরপর তিনি ভারতের কলকাতা বিশ্ববিদ্যালয়ে টেক্সটাইল প্রযুক্তি বিভাগে ভর্তি হন এবং ১৯৭৭ সালে সেখান থেকে ১ম শ্রেণিতে তৃতীয় হয়ে স্নাতক ডিগ্রি অর্জন করেন।

১৯৮৬ সালে লিডস বিশ্ববিদ্যালয় থেকে পিএইচডি ডিগ্রি অর্জন করেন। তার অভিসন্দর্ভের বিষয় ছিল *দ্য স্টাডি অব রিং-স্পিনিং উইথ পার্টিকুলার রেফারেন্স টু রোটেটিং থিংস*।

কর্মজীবন
--------

১৯৭৯ সালের ২৯ মে নিতাই চন্দ্র কলেজ অব টেক্সটাইল টেকনোলজির ইন্সট্রাক্টর হিসেবে যোগদান করেন। এরপর ১৯৮১ সালে সহকারি অধ্যাপক, ১৯৯৩ সালে সহযোগী অধ্যাপক এবং ১৯৯৮ সালে অধ্যাপক পদে পদোন্নতি পান। ১৯৯৯ সালে কলেজটির ভারপ্রাপ্ত অধ্যক্ষের দায়িত্ব পান তিনি।

২০০২ সালের জানুয়ারি থেকে সেপ্টেম্বর পর্যন্ত তিনি কারিগরি শিক্ষা অধিদপ্তরের পরিচালক পদে দায়িত্ব পালন করেন। ২০০২ সালের ১২ সেপ্টেম্বর তিনি কলেজ অব টেক্সটাইল টেকনোলজির অধ্যক্ষ নিযুক্ত হন। ২০০৭ সালের ১৭ মে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব গ্রহণ করেন। ২০০৯ সালের ২৩ ফেব্রুয়ারি তিনি কারিগরি শিক্ষা অধিদপ্তরের মহাপরিচালক নিযুক্ত হন।

২০১০ সালের ১৯ ডিসেম্বর তাকে পুনরায় কলেজ অব টেক্সটাইল টেকনোলজিতে অধ্যক্ষ হিসেবে ফিরিয়ে আনা হয়। কিছুদিন পর কলেজটি বাংলাদেশ টেক্সটাইল বিশ্ববিদ্যালয়ে রূপান্তরিত হলে তিনি এর প্রথম উপাচার্য নিযুক্ত হন। ২০১৫ সালের ১১ ফেব্রুয়ারি পর্যন্ত তিনি এ দায়িত্ব পালন করেন।

২০১৬ থেকে ২০১৭ সাল পর্যন্ত তিনি গ্রিন ইউনিভার্সিটি অব বাংলাদেশের টেক্সটাইল প্রকৌশল বিভাগের উপদেষ্টা হিসেবে কর্মরত ছিলেন। ২০১৮ সালের ১ জানুয়ারি থেকে তিনি উক্ত বিভাগের চেয়ারপার্সন হিসেবে দায়িত্ব পালন করছেন।

তথ্যসূত্র
---------

1. ↑  "Prof Nitai first VC of textile university"। *দ্য ডেইলি স্টার* (ইংরেজি ভাষায়)। ১৫ ফেব্রুয়ারি ২০১১। সংগ্রহের তারিখ ১৫ ফেব্রুয়ারি ২০২২।
2. 1 2 3 4 5  "Prof. Dr. Nitai Chandra Sutradhar"। *গ্রিন ইউনিভার্সিটি অব বাংলাদেশ* (ইংরেজি ভাষায়)। সংগ্রহের তারিখ ১৫ ফেব্রুয়ারি ২০২২।
3. ↑  "The study of ring-spinning with particular reference to rotating rings"। *ই-থিসিস অনলাইন সার্ভিস, ব্রিটিশ লাইব্রেরি* (ইংরেজি ভাষায়)। সংগ্রহের তারিখ ১৫ ফেব্রুয়ারি ২০২২।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* আইএসএনআই
	+ ১

 |
**শ্যামচাঁদ মন্দির** ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের অন্তর্গত নিকুঞ্জপুর গ্রাম পঞ্চায়েতের এল্যাটি মৌজায় অবস্থিত। একটি মধ্যযুগীয় পুরাতাত্ত্বিক স্থাপত্য। অতীতে এই মন্দিরে শ্যামচাঁদ নামে রাধাকৃষ্ণ মূর্তি পূজিত হতেন। নতুন মূর্তিটি বর্তমানে নিকটবর্তী মাকড়া গ্রামে বিরাজমান। স্থাপত্যটি ওড়িশার রেখ দেউলের ন্যায় বলে স্থানীয় মানুষ এই মন্দিরকে দেউল বলেন।

এটি জেলা সদর বাঁকুড়া শহর থেকে ১৫কিমি এবং বিষ্ণুপুর শহর থেকে ২৭ কিমি দূরত্বে অবস্থিত।

বিবরণ
-----

অধুনা পরিত্যক্ত শ্যাঁমচাদ মন্দিরটি আনুমানিক খ্রিস্টিয় শতকের প্রথমার্ধে মল্লরাজ প্রথম রঘুনাথ সিংহ কর্তৃক নির্মিত। পূর্বমুখী,একদুয়ারী,নবরথ এই মন্দিরটি দৈর্ঘ্য প্রস্থে ১৬ ফুট ৬ ইঞ্চি এবং উচ্চতয় প্রায় ৪০ ফুট। ইটের তৈরি এই পীড়া দেউলটির দেওয়াল বেশ পুরো (প্রায় ৪ ফুট ৩ ইঞ্চি)। দেওয়ালগুলি ও শিখর সমান্তরাল ভাবে খাঁজকাটা এবং দীর্ঘায়িত পিরামিডের ন্যায় উন্নত। প্রবেশদ্বারের উপরে ও গর্ভগৃহের ছাঁদ ধাপযুক্ত। মন্দির গাত্রের নিচের অংশে ও বরণ্ডের তলায় কয়েক সারি পোড়ামাটির জ্যামিতিক ও  ফুলকারি অলংকরণ আছে। দেউলটির স্থাপত্য শৈলী খুবই  অভিনব।

সংরক্ষণ ও সংস্কার
-----------------

২০১৯ সালে পশ্চিমবঙ্গ সরকার এই পুরাতাত্ত্বিক নিদর্শনটি সংরক্ষিত ঘোষণা করে এবং তথ্য ও সংস্কৃতি বিভাগের অন্তর্গত প্রত্নতত্ত্ব ও সংগ্রহালয় অধিকার কর্তৃক সংস্কার শুরু হয়েছে। সংস্কার কালে মন্দির গাত্রের অধিকাংশ পোড়ামাটির কারুকার্য ধ্বংস হয়।

তথ্যসূত্র
---------

1. ↑  *বাঁকুড়া জেলার পুরাকীর্তি*। কলকাতা: পূর্ত বিভাগ, পশ্চিমবঙ্গ সরকার। ১৯৭২। পৃষ্ঠা ৩৭ – ৩৮।

নিকটস্থ অন্যান্য স্থান
----------------------

অভিরাম শিব মন্দির, চ্যামটা নীলকুঠী, নিকুঞ্জপুর, গোপীনাথপুর, কনকলতা মন্দির, হরিহরপুর, বীরসিংহপুর প্রভৃতি। 

উইকিমিডিয়া কমন্সে **শ্যামচাঁদ মন্দির** সংক্রান্ত মিডিয়া রয়েছে।

প্রবেশদ্বার: হিন্দুধর্ম ভারত পশ্চিমবঙ্গ
**অ্যাথল হেনরি ম্যাককিনন** (ইংরেজি: Atholl McKinnon; জন্ম: ২০ আগস্ট, ১৯৩২ - মৃত্যু: ২ ডিসেম্বর, ১৯৮৩) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও কোচ ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভাল দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **অ্যাথল ম্যাককিনন**।

প্রথম-শ্রেণীর ক্রিকেট
---------------------

ক্রীড়া সাফল্যে উজ্জ্বীবিত বিদ্যালয় গ্রে হাই স্কুলে অধ্যয়ন করেছেন অ্যাথল ম্যাককিনন। ১৯৫২-৫৩ মৌসুম থেকে ১৯৬৮-৬৯ মৌসুম পর্যন্ত অ্যাথল ম্যাককিননের প্রথম-শ্রেণীর খেলোয়াড়ী জীবন চলমান ছিল।

১৯৫২-৫৩ মৌসুম থেকে ১৯৬২-৬৩ মৌসুম পর্যন্ত কারি কাপে ইস্টার্ন প্রভিন্সের পক্ষে খেলেন। এরপর, ১৯৬৩-৬৪ মৌসুম থেকে ১৯৬৮-৬৯ মৌসুম পর্যন্ত ট্রান্সভালের পক্ষে খেলেন। প্রথম-শ্রেণীর ক্রিকেটে নিচেরসারিতে ডানহাতে ব্যাটিং করে ব্যক্তিগত সর্বোচ্চ ৬২ তুলেন। সব মিলিয়ে ২১.১৪ গড়ে ৪৭০টি প্রথম-শ্রেণীর উইকেট ও ১৫.০৬ গড়ে ১৬৮৭ রান তুলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন অ্যাথল ম্যাককিনন। ১৮ আগস্ট, ১৯৬০ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৬৬ তারিখে কেপ টাউনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

১৯৬৪-৬৫ মৌসুমে দক্ষিণ আফ্রিকায় ইংল্যান্ডের বিপক্ষে সফরের শেষ পর্যায়ে সিরিজের চতুর্থ টেস্টে তাকে দলে নিয়ে আসা হয়। প্রথম ইনিংসে ৫১ ওভারে ৪/১২৮ পান ও দ্বিতীয় ইনিংসে ৩৫ ওভারে ৩/৪৪ পান। নিজের সেরা খেলা প্রদর্শনকালীন বলের উপর অসাধারণ নিয়ন্ত্রণ, স্ট্যাম্পের নিশানা বরাবর ফেলেন।

বামহাতি স্পিনার অ্যাথল ম্যাককিনন ১৯৬০ সালে দক্ষিণ আফ্রিকা দলের সাথে ইংল্যান্ড গমন করেন। একমাত্র খেলোয়াড় হিসেবে ১৯৬৫ সালেও ইংল্যান্ড গমনের সুযোগ পান।

১৯৬৬-৬৭ মৌসুমে সফরকারী অস্ট্রেলিয়ার বিপক্ষে সিরিজের প্রথম দুই টেস্ট খেলেন। ঐ সিরিজে স্বাগতিকরা জয় পেয়েছিল। সব মিলিয়ে ৩৫.৫৭ গড়ে ২৬টি টেস্ট উইকেট পেয়েছেন।

অবসর
----

ক্রিকেট খেলা থেকে অবসর গ্রহণের পর কোচের ভূমিকায় অবতীর্ণ হয়েছিলেন তিনি। ধৈর্য্যশীল ও জনপ্রিয় কোচ ছিলেন। ১৯৮৩-৮৪ মৌসুমে দক্ষিণ আফ্রিকায় ওয়েস্ট ইন্ডিজের বিদ্রোহী দলের অনানুষ্ঠানিক সফরের ব্যবস্থাপনার দায়িত্বে থাকা অবস্থায় হৃদযন্ত্রক্রীয়ায় আক্রান্ত হন। অতঃপর, ২ ডিসেম্বর, ১৯৮৩ তারিখে ৫১ বছর বয়সে নাটালের ডারবান এলাকায় অ্যাথল ম্যাককিননের দেহাবসান ঘটে।

তথ্যসূত্র
---------

1. ↑  Markman, Ivor। "St George's Park - Atholl Henry McKinnon"। *St George's Park History*। Darryn van der Walt। অক্টোবর ২৯, ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ৯, ২০১৯।
2. 1 2  *Wisden* 1984, p. 1204.

আরও দেখুন
---------

* অ্যাথল রোয়ান
* কলিন ওয়েসলি
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে অ্যাথল ম্যাককিনন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যাথল ম্যাককিনন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আড়ংঘাটা রেলওয়ে স্টেশন** বাংলাদেশের খুলনা বিভাগের খুলনা জেলার একটি নির্মাণাধীন রেলওয়ে স্টেশন।

ইতিহাস
------

দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে **আড়ংঘাটা** সহ মোট ৮ টি রেলওয়ে স্টেশন নির্মাণ ও রূপসা নদীর ওপর একটি রেলসেতু যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।

তথ্যসূত্র
---------

1. ↑  dailyjagaran.com। "নির্ধারিত সময়ে শেষ হওয়া নিয়ে সংশয়"। *dailyjagaran.com* (ইংরেজি ভাষায়)। সংগ্রহের তারিখ ২০২০-০২-১৭।
2. ↑  Bahumatrik.com (1559251100)। "খুলনা-মোংলা পোর্ট রেল প্রকল্প :নির্ধারিত সময়ে শেষ হওয়া নিয়ে সংশয়"। *Bahumatrik :: বহুমাত্রিক* (ইংরেজি ভাষায়)। সংগ্রহের তারিখ 2020-02-17।  এখানে তারিখের মান পরীক্ষা করুন: `|তারিখ=` (সাহায্য)
**লিজেট কাটান** হলেন হন্ডুরান-বংশোদ্ভূত একজন ফ্যাশন সম্পাদক যিনি ১৯৭৬ সাল থেকে ১৯৮৬ সাল পর্যন্ত মিলান এবং নিউইয়র্কে হার্পার্স বাজার ইতালি, হার্পার্স বাজার ফ্রান্স, উমো হার্পার্স বাজার এবং ইতালিয়ান কসমোপলিটনের জন্য কাজ করেছিলেন। তিনি সেই সময়ের কার্যত প্রত্যেক বড় ফটোগ্রাফারের সাথে কাজ করেছিলেন। একবার ফ্যাশন জগৎ থেকে অবসর গ্রহণ করে ১৯৯০ সালে তিনি রোমের হন্ডুরান দূতাবাসের বাণিজ্যিক সহদূত হিসাবে তার কূটনীতিক জীবন শুরু করেছিলেন এবং অবশেষে ২০০২ সালে মিলানের কনস্যুলেট জেনারেল পদে নিযুক্ত হয়ে ২০০৭ সাল পর্যন্ত দায়িত্বপালন করেছিলেন। বর্তমানে তিনি বিভিন্ন আন্তর্জাতিক প্রকাশনার জন্য ফ্রিল্যান্স স্টাইলিস্ট হিসাবে কাজ করেন।

ব্যক্তিগত জীবন
--------------

কাটান হন্ডুরাসের সান পেদ্রো সুলায় জন্মগ্রহণ করেছিলেন। কিশোরী বয়সে তার পরিবার নিউ ইয়র্ক সিটিতে স্থানান্তরিত হয়েছিল। শৈশবকাল তিনি ফ্যাশন নিয়ে নয় বরং প্রত্নতত্ত্ব নিয়ে আগ্রহী ছিলেন। একই কারণে তিনি হান্টার কলেজ থেকে নৃবিজ্ঞানে একটি ডিগ্রি অর্জন করেছিলেন। আইলিন ফোর্ড নিউইয়র্কের রাস্তায় কাটানকে আবিষ্কার করেছিলেন এবং তাকে মডেল হওয়ার প্রস্তাব দিয়েছিলেন। মডেলিং জীবন শুরু করার সিদ্ধান্ত নিয়ে তিনি কিছুটা দ্বিধায় পড়েছিলেন, কারণ তিনি এর আগে কখনও ফ্যাশন ইন্ডাস্ট্রিতে কাজ করার কথা ভাবেন নি।

তথ্যসূত্র
---------

1. ↑  Gross, Michael (১৯৯৫)। *Model*। William Morrow and Company, INC। পৃষ্ঠা 376। আইএসবিএন 0-688-12659-6।
2. ↑  "List of Consulate Generals and Honorary Diplomats in Italy" (পিডিএফ)। *List of Consulate Generals and Honorary Diplomats of Honduras in Italy*। Minister of Foreign Affairs Italy। সংগ্রহের তারিখ ২৮ ফেব্রুয়ারি ২০১১।
3. ↑  "Honduran Highlights" (পিডিএফ)। Consulate General of Honduras in Milan। সংগ্রহের তারিখ ২৮ ফেব্রুয়ারি ২০১১।
4. ↑  "Honduran Highlights" (পিডিএফ)। Consulate General of Honduras in Milan। সংগ্রহের তারিখ ২৮ ফেব্রুয়ারি ২০১১।
5. ↑  "List of Honorary and Career Diplomats in Italy"। Municipality of Pisa। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১১।
6. ↑  Orefici, Giuseppe (১৯৯৭)। *I Maya di Copán : l'Atene del Centroamerica ; Milano, Palazzo Reale, 3 ottobre 1997 - 1. marzo 1998*। Skira। আইএসবিএন 88-8118-238-6। [*স্থায়ীভাবে অকার্যকর সংযোগ*]
7. ↑  *Les Mayas Au Pays De Copàn*। SKIRA। ১৯৯৭। পৃষ্ঠা Acknowledgements। এএসআইএন B001MKJDOG।
***আওয়াল নাম্বার*** হচ্ছে ১৯৯০ সালে মুক্তিপ্রাপ্ত হিন্দি ভাষার একটি ক্রীড়াভিত্তিক চলচ্চিত্র যেটি হিন্দি চলচ্চিত্র শিল্পের বর্ষীয়ান অভিনেতা দেব আনন্দ পরিচালনা করেছিলেন। চলচ্চিত্রটিতে দেব আনন্দ নিজেও একটি ভূমিকায় অভিনয় করেছিলেন তখন তার বয়স ছিলো ৬৭, এছাড়াও ছিলেন তরুণ অভিনেতা আদিত্য পাঞ্চোলি এবং আমির খান। পাকিস্তানি ক্রিকেট খেলোয়াড় ইমরান খানকে প্রথমে আদিত্য পাঞ্চোলির জায়গায় নেওয়ার কথা ভাবা হয়েছিলো, দেব আনন্দ নিজেই ইমরানকে অভিনয়ের প্রস্তাব দিয়েছিলেন।

কাহিনীখণ্ড
----------

চলচ্চিত্রটির কাহিনী ক্রিকেট নিয়ে, ক্রিকেটে সানি (আমির খান) নামের একজন নতুন তারকা আসেন আরেকজন খ্যাতিমান তারকা রনি (আদিত্য পাঞ্চোলি) এর জায়গায়। রনি সানিকে ঘৃণা করা শুরু করে যে তার জায়গায় কেন সানিকে নিয়োগ দেওয়া হলো, যদিও সানি রনিকে ঘৃণা করেনা। রনি সানিকে সাজা দেওয়ার কথা চিন্তা করে আবার একটি সন্ত্রাসী ভারত এবং অস্ট্রেলিয়ার মধ্যকার একটি ম্যাচে মাঠে ব্যোমা পোঁতার সিদ্ধান্ত নেয়।

ডিআইজি বিক্রম সিং (দেব আনন্দ) সন্ত্রাসী হামলার পরিকল্পনাটি সম্পর্কে জানতে পেরে হামলা হওয়ার আগেই বন্ধ করে দেয় এবং হাজারো মানুষের জীবন বাঁচায়। সানি ম্যাচটিতে জিতে তারকা বনে যায়।

চরিত্রে
-------

* দেব আনন্দ - ডিআইজি বিক্রম সিং (ভিকি)
* আমির খান - সানি
* আদিত্য পাঞ্চোলি - রণবীর সিং রনি
* নীতা পুরি - মারিয়া
* একতা সোহিনী - আর্তি রাণী
* সুধীর পাণ্ডে - সুন্দরম
* বিক্রম গোখালে
* পরীক্ষত সাহনী - সিলেকশোন কমিটি মেম্বার হিসেবে স্পেশাল এ্যাপেয়ারেন্স
* রাম মোহন - সিলেকশোন কমিটি মেম্বার হিসেবে স্পেশাল এ্যাপেয়ারেন্স
* অঞ্জন শ্রীবাস্তব - ক্রিকেট কমেন্টেটোর (স্পেশাল এ্যাপেয়ারেন্স)
* ভরত ভূষণ - সানির দাদা
* বীরবল - চঙ্গলাল
* সমীর খাক্কর - সন্ত্রাসী
* কুলভূষণ খারবান্দা - কুন্দি
* ম্যাক মোহন - মণি
* আফতাব শিবদাসানি - কিশোর সানি

তথ্যসূত্র
---------

1. ↑  Anand, Dev (২০০৭)। *Romancing With Life*। India: Penguin India। পৃষ্ঠা 290। আইএসবিএন 978-0-14-341856-6।
2. ↑

বহিঃসংযোগ
---------

* ইন্টারনেট মুভি ডেটাবেজে *আওয়াল নাম্বার*  (ইংরেজি)
**অ্যান কিম** হলেন একজন দক্ষিণ কোরীয় বংশোদ্ভূত মার্কিন রন্ধনশিল্পী।

প্রারম্ভিক জীবন
---------------

অ্যান কিম দক্ষিণ কোরিয়া থেকে ১৯৭৭ সালে যুক্তরাষ্ট্রে আসেন। তিনি মিনেসোটার অ্যাপল ভ্যালিতে তার বাবা মা,বোন ও দাদির সাথে বাস করতেন। তিনি অ্যাপল ভ্যালি উচ্চ বিদ্যালয়ে পড়াকালীন সময়ে মঞ্চনাটক করতেন। নিউইয়র্কের কলম্বিয়া বিশ্ববিদ্যালয়ে পড়াকালীন সময়েও তিনি মঞ্চনাটক করেছেন। পড়াশোনার পর তিনি মিনিয়েপোলিসে ফিরে আসার পর তিনি অভিনেত্রী হিসেবে কর্মজীবন শুরু করেন।

রন্ধনশিল্পে জীবন
----------------

নিউইয়র্কে একবার পিজ্জা খেয়ে ভাল লাগায় তিনি পিজ্জা তৈরির উপরে পড়াশোনা করতে চাইলেন তিনি সান ফ্রান্সিসকোর টনি গেমিগনানি'স ইন্টারন্যাশনাল স্কুল অব পিজ্জায় পিজ্জা বানানো সম্পর্কে জ্ঞান অর্জন করেন। ২০১১ সালে কিম ও তার সঙ্গী (পরবর্তীতে স্বামী) কনার্ড লেইফার
মিনিয়াপোলিসে
পিজ্জেরিয়া লোলা নামে একটি রেস্তোরাঁ খোলেন। তার রেস্তোরাঁর পিজ্জা সম্পর্কে *ফুড অ্যান্ড ওয়াইন* সাময়িকীর অ্যান্ড্রু জিমের্ন বলেছিলেন, "হ্যাঁ, এটা সত্যি, মিনেসোটায় আমেরিকার মাঝে সেরা পিজ্জা আছে।" ২০১২ সালে তাদের রেস্তোরাঁ দেখানো হয়েছিল *ডিনারস,ড্রাইভ-ইনস অ্যান্ড ডাইভস* অনুষ্ঠানে। ২০১২ সালে কিম ও লেইফার হ্যালো পিজ্জা নামে আরেকটি রেস্তোরাঁ খোলেন।

২০১৬ সালে তারা ইয়ং জনি নামে তৃতীয় রেস্তোরাঁ খোলেন। এটিকে আমেরিকার নতুন রেস্তোরাঁগুলোর মাঝে অন্যতম সেরা রেস্তোরাঁ হিসেবে ঘোষণা দিয়েছিল *ইটার* ওয়েবসাইট ও *জিকিউ* সাময়িকী। ২০১৭ সালে মিনেসোটার সংবাদপত্র *স্টার ট্রিবিউন* রেস্তোরাঁটিকে ২০১৭ সালের সেরা রেস্তোরাঁ বলে স্বীকৃতি দিয়েছিল।

২০১৯ সালে অ্যান কিম লাভ করেন জেমস বেয়ার্ড ফাউন্ডেশন পুরস্কার।

তথ্যসূত্র
---------

1. 1 2  Mihelich, Amy (মে ৪, ২০১৮)। "James Beard Award finalist remembers Apple Valley mentors"। *Sun - This Week*। hometownsource.com।
2. 1 2 3  Jacobson, Dana (এপ্রিল ৬, ২০১৯)। "How Ann Kim went from aspiring actress to one of the Twin Cities' top chefs"। *The Dish*। CBS News।
3. 1 2  Hutton, Rachel (জানুয়ারি ১২, ২০১১)। "Pizzeria Lola serves up a slice of class in south Minneapolis"। *City Pages*।
4. ↑  Zimmern, Andrew (মার্চ ৩১, ২০১৫)। "Andrew Zimmern's Favorite Pizza"। *Food & Wine*। মে ৮, ২০১৯ তারিখে মূল থেকে আর্কাইভ করা। সংগ্রহের তারিখ মে ১৭, ২০১৯।
5. ↑  Platt, Adam (মে ২৯, ২০১৫)। "The Diners, Drive-Ins And Dives Effect"। *Twin Cities Business*। মে ২১, ২০১৯ তারিখে মূল থেকে আর্কাইভ করা। সংগ্রহের তারিখ মে ১৭, ২০১৯।
6. ↑  Nelson, Rick (সেপ্টেম্বর ৬, ২০১২)। "Say 'hello' to Hello Pizza in Edina"। *Star Tribune*।
7. ↑  Summers, Joy (জুলাই ২৬, ২০১৭)। "Ann Kim's Young Joni Named A Best New Restaurant in America"। *Eater - Twin Cities*।
8. ↑  Martin, Brett (এপ্রিল ২০, ২০১৭)। "Best New Restaurants - 2017"। *GQ Magazine*।
9. ↑  Nelson, Rick (ডিসেম্বর ১৭, ২০১৭)। "Restaurant of the Year: Young Joni is a true original in northeast Minneapolis"। *Star Tribune*। মে ৮, ২০১৯ তারিখে মূল থেকে আর্কাইভ করা। সংগ্রহের তারিখ মে ১৭, ২০১৯।
10. ↑  Nelson, Rick (মে ৭, ২০১৯)। "Minnesota's Ann Kim brings home the James Beard chef award"। *Star Tribune*।
আখড়া শব্দের বাংলা অর্থ আধ্যাত্নিক অনুশীলনের স্থান। ইহা সাধু পুরুষ বা গুরু, গোসাঁইদের সমাধির উপর নির্মত হয়। আখড়াতে সাধুসন্তদের সেবা করার জন্য ভক্তরা সবসময় জড় হয়। তারা কোন নির্দিষ্ট আরাধ্য দেবতাকে সেখানে সেবা অর্চ্চনা করে থাকে। বাংলাদেশ তথা ভারতের অনেক অঞ্চলে জগন্মোহনী বাউল মতবাদ এর বৈষ্ণবদের হাজার হাজার আখড়া বিদ্যমান আছে, তারা সেখানে গুরু পরম্পরা গোসাঁইগণের সেবা অর্চ্চনা করে থাকে।  জগন্মোহনী বাউল বৈষ্ণবদের কয়েকটি বিখ্যাত আখড়ার নাম হল, বিথাঙ্গল আখড়া (হবিগঞ্জ), মাছুলিয়ার আখড়া (হবিগঞ্জ জেলা অবস্থিত), জলাসুখার আখড়া (হবিগঞ্জ), দিল্লীর আখড়া ( কিশোরগঞ্জ), শ্যাম বাউলের আখড়া হবিগঞ্জ। ভক্তরা প্রতিদিন আখড়ায় ভোগাদি প্রদান করে। সেই সুপ্রাচীনকাল থেকে আখড়ায় আধ্যাত্নিক সাধকদের সেবা অর্চ্চনার কাজ চলে আসছে। মাছুলিয়ার আখড়া জগন্মোহন গোসাঁইর সমাধির ইপর নির্মিত। বিথাঙ্গল বড় আখড়া রামকৃষ্ণ গোসাঁইর সমাধির উপর নির্মিত। আবার কোথাও যেখানে বাউল সাধকেরা বসে ধ্যান করতেন সেখানে আখড়া প্রতিষ্ঠিতত হয়; যেমন দিল্লীর আখড়া সাধক নারায়ণ গোসা্বামী (রামকৃষ্ণ গোসাঁইর শিষ্য) যেখানে বসে ধ্রান করতেন সেখানে নির্মিত হয়। দিল্লীর আখড়ার সমস্ত ভূমি সম্রাট জাহাঙ্গীর নারায়ন গোস্বামীর নামে উৎসর্গ করেন।

তথ্যসূত্র
---------

1. ↑  সংসদ বাংলা অভিধান
2. ↑  অক্ষয় কুমার দত্ত রচিত, ভারতবর্ষীয় উপাসক সম্প্রদায় পুস্তক থেকে সংগৃহীত
3. ↑  শ্রীহর্টের ইতিবৃত্ত, অচ্যুতচরন চেীধুরী তত্তনিধি, উত্তরাংশ ও পূর্বাংশ থেকে সংগৃহীত
4. ↑  কিশোরগঞ্জের ইতিহাস গৃন্থ থেকে সংগৃহীত
**আবু সাইদ আক সানকুর হাজিব** (পুরো নাম: *কাসিমুদ দৌলা আকসুঙ্গুর হাজিব*) সুলতান প্রথম মালিক শাহের অধীনে আলেপ্পোর সেলজুক গভর্নর ছিলেন। তিনি ১০৮৭ সাল থেকে সিরিয়ার বেশিরভাগ অংশের *প্রকৃত* শাসক হিসাবে বিবেচিত হন। ১০৯৪ সালে দামেস্কের শাসক প্রথম তুতুশ কর্তৃক রাষ্ট্রদ্রোহের অভিযোগে তার শিরশ্ছেদ করা হয়েছিল।

আক সানকুর ছিলেন জেনগি রাজবংশের প্রতিষ্ঠাতা ইমাদুদ্দিন জেনগির পিতা। তার ছেলে জেনগির বয়স যখন ১০ বছর তখন তিনি মারা যান।

আলেপ্পো ও হামা
--------------

১০৮৭ সালে সুলতান প্রথম মালিক শাহ আক সানকুরকে আলেপ্পো এবং হামা এবং এর আশেপাশের অঞ্চলগুলির গভর্নর বানিয়েছিলেন। এ সময়ে তারা অস্থিতিশীল অবস্থায় ছিলেন। পরবর্তীকালে তিনি আট বছর রাজত্ব করেন।

### তার শাসনের আগে আলেপ্পো

অঞ্চলগুলির শাসক এবং আমিরদের মধ্যে অনেক দ্বন্দ্বের কারণে শহরের অভ্যন্তরে পরিস্থিতি কঠিন ছিল। উচ্চ কর এবং দ্রব্যের মূল্যবৃদ্ধি অপরাধ বৃদ্ধির দিকে পরিচালিত করে।

### সংস্কার

আলেপ্পো এবং এর পরিবেশের নিরাপত্তা পরিস্থিতি ঠিক করে আক সানকুর সংস্কার শুরু করে। তিনি ইসলামি হুদুদ সক্রিয় করেন, চোর-দস্যুদের বিতাড়িত করেন এবং দুর্নীতির মোকাবেলা করেন। নাগরিক অধিকার রক্ষায় তিনি পুলিশের ব্যবহার বাড়ান। তিনি পুলিশ কর্তৃত্বকে জনগণকে নিয়ন্ত্রণ করার পরিবর্তে সুরক্ষার জন্য ব্যবহার করেছিলেন। আক সানকুর প্রতিটি গ্রাম বা সেক্টরের জন্য "সম্মিলিত দায়বদ্ধতার নীতি" তৈরি করেছিলেন, যার অর্থ ছিল যে যদি একটি গ্রামে চোরদের দ্বারা আক্রমণ করা হয়, পুরো গ্রামটি এটি রক্ষা করার দায়িত্ব ভাগ করে নিবে।

শহরে শৃঙ্খলা তৈরির জন্য তার নীতির কারণে, এটি ব্যবসা এবং চাষের জন্য একটি উপযুক্ত জায়গা হয়ে ওঠে, অর্থনীতি পুনরুদ্ধার হয় এবং মুদ্রাস্ফীতি হ্রাস পায়।

### চুরি প্রতিরোধ

তিনি জনগণকে তাদের মালামাল রাস্তা থেকে সরিয়ে না দেওয়ার জন্য বলেছিলেন, এই বলে যে তিনি নিশ্চয়তা দিয়েছিলেন যে, তাদের মালামাল চুরি হবে না।

উত্তরাধিকার
-----------

ইবনে কালানিসি তার *দ্য হিস্ট্রি অফ দামেস্ক* বইয়ে বলেছেন: তিনি শুধু জনগণের সাথে ছিলেন, তিনি রাস্তা রক্ষা করেছিলেন, শৃঙ্খলা নিশ্চিত করেছিলেন, ধর্মের ব্যাপারে সঠিক আচরণ করেছিলেন, দুর্নীতির আক্রমণ করেছিলেন এবং খারাপ লোকদের সরিয়ে দিয়েছিলেন।

ইবনে কাসির এবং আলি ইবনে আসির তার সম্পর্কে লিখেছেন যে, তার একটি ভাল খ্যাতি ছিল।

মৃত্যু
------

প্রথম তুতুশ ১০৯৪ সালের মে মাসে আক সানকুরকে হত্যা করেন।

সূত্র
-----

* Maalouf, Amin (১৯৮৫)। *The Crusades Through Arab Eyes*। Schocken।

তথ্যসূত্র
---------

1. ↑  Maalouf 1985।
2. 1 2 3  Shaker, Mustafa। *دخول الترك الغز إلى الشام Entering of Turks to Sham*। পৃষ্ঠা 307، 314، 315।
3. ↑  Gibb, N. A. R. (২০০২)। *The Damascus Chronicle of the Crusades. Extracted and translated from the Chronicle of ibn al-Qalānisi*। Dover Publications। পৃষ্ঠা 21, 23।
4. ↑  Richards, D. S. (২০০২)। *The Annals of the Saljuq Turks: Selections from al-Kamil fi'l-Tarikh ibn al-Athir, Routledge Studies in the History of Iran and Turkey*। Routledge। পৃষ্ঠা 265।

| শাসনতান্ত্রিক খেতাব |
| --- |
|
| পূর্বসূরীশরীফ বিন হাবিবি | **আলেপ্পোর সুলতান**১০৮৬–১০৯৪ | উত্তরসূরীপ্রথম তুতুশ |
|
পল গুস্তাভ দোরে এর দ্বারা অঙ্কিত ছবি অ্যানড্রোমিডা (১৮৬৯)
**অ্যানড্রোমিডা** (লাতিন ভাষায়: Ἀνδρομέδη) গ্রিক পুরাণের এক রাজকন্যা যে, তার মায়ের দাম্ভিকের জন্য ঈশ্বরের শাস্তি হিসেবে তাকে একটি শিলাতে চেইন দিয়ে বেধে রাখা হয়েছিল সাগরের দানবকে উৎসর্গের জন্য। পের্সেউস (পরে তার স্বামী হয়), তাকে সেখান থেকে উদ্ধার করে।

প্রাচীনকাল থেকেই বিষয়টি চারুকলার মধ্যমে জনপ্রিয় হয়ে উঠে ছিল। খ্রিষ্টান যুগে বিষয়টি সেন্ট জর্জ এবং ড্রাগণ এর উপকথা কাহিনীতে রূপান্তর করা হয়েছিল, কিন্তু পুনর্জাগরণের সময় কৌতূহলের কারণে কাহিনীর আসল ঘটনাটির পুনর্জাগরণ হয়।

পুরাণ
-----

গ্রিক পুরাণে, অ্যানড্রোমিডা হল ইথিওপিয়া রাজ্যের রাজা শেফিউস এবং রানী কাশ্যপেয় এর কন্যা।

তার মা কাশ্যপেযয়ার দাম্ভিক দেখিয়ে ছিল যে, সে নেরিডদের চেয়ে আরও বেশি সুন্দরী। সাগরের দেবতা নেরেউস এর ন্যমফের-কন্যাদেরকে প্রায়ই পসেইডন এর সাথে দেখা যেত। রানীর অহংকারের শাস্তির জন্য, পসেইডন, জিউস এর ভাই এবং সাগরের দেবতা, একটি সাগরের দানব (কেতো) -কে পাঠায় ইথিওপিয়ার উপকূলে দাম্ভিক রানীসহ রাজ্য ধ্বংস করার জন্য। আশাহত রাজা অ্যাপোলোর ওরাকল এর সাথে পরামর্শ করে এবং সে পরামর্শ দিল যে, তার কুমারী মেয়ে অ্যানড্রোমিডাকে দানবকে উৎসর্গ করার জন্য। তাই অ্যানড্রোমিডাকে সাগরের পাড়ে একটি শিলাতে চেইন দিয়ে বেধে রেখে আসা হয়।

গ্যালারি
--------

* Titian, Wallace CollectionTitian, Wallace Collection
* Joachim Wtewael, LouvreJoachim Wtewael, Louvre
* Andromeda Chained to the Rocks, Rembrandt (1630)*Andromeda Chained to the Rocks*, Rembrandt (1630)
* Andromeda's parents thank Perseus for freeing her; La Délivrance d'Andromède (1679) Pierre MignardAndromeda's parents thank Perseus for freeing her; *La Délivrance d'Andromède* (1679) Pierre Mignard
* Andromeda Chained to the Rock by the Nereids (1840) by Théodore Chassériau*Andromeda Chained to the Rock by the Nereids* (1840) by Théodore Chassériau
* অ্যানড্রোমিডা (১৮৬৯) Edward Poynterঅ্যানড্রোমিডা (১৮৬৯) Edward Poynter
* অ্যানড্রোমিডা (১৮৯২) by M Arosaঅ্যানড্রোমিডা (১৮৯২) by M Arosa
* A sculpture of Andromeda by Domenico Guidi.A sculpture of Andromeda by Domenico Guidi.
* ওজেন দ্যলাক্রোয়া দ্বারা অঙ্কিত ছবিওজেন দ্যলাক্রোয়া দ্বারা অঙ্কিত ছবি
* Painting by Edward Burne-Jones.Painting by Edward Burne-Jones.

তথ্যসূত্র
---------

* অ্যাপোলোডোরউস, *Bibliotheke* II, iv, ৩-৫।
**কেলিশহর উচ্চ বিদ্যালয়** চট্টগ্রাম জেলার একটি শিক্ষাপ্রতিষ্ঠান।

প্রতিষ্ঠাকাল
------------

১৯৪৬ খ্রিষ্টাব্দে চট্টগ্রামের পটিয়া উপজেলার কেলিশহরে।

ইতিহাস
------

দ্বিতীয় বিশ্বযুদ্ধের শেষ ভাগে চট্টগ্রাম শহরের ফিরিঙ্গি বাজারে অবস্থিত জে এম সেন হাই স্কুলটির (যতীন্দ্রমোহন সেনগুপ্ত প্রতিষ্ঠিত) সভাপতি কেলিশহরের প্রখ্যাত আইনজীবী রমনীমোহন চক্রবর্তী স্কুলটিকে কেলিশহরে স্থান্তরিত করেন। যুদ্ধশেষে স্কুলটি যথাস্থানে নিয়ে গেলে গ্রামের বিদ্যোৎসাহী ব্যক্তিত্ব অধ্যাপক সুবোধ রঞ্জন রায়, এডভোকেট চিত্তপ্রিয় দাশ এবং সতীশ চন্দ্র চক্রবর্তীর উদ্যোগে জে এম সেন হাই স্কুলের জায়গায় ১৯৪৭ সালে কেলিশহর উচ্চ বিদ্যালয় প্রতিষ্ঠিত হয়। গ্রামের কৃষক, মজুররা স্বেচ্ছাশ্রমের মাধ্যমে স্কুলগৃহ নির্মান করেন এবং সরঞ্জামও তারাই যুগিয়েছেন। ১৯৪৭ সালের ১লা জানুয়ারি কেলিশহর ইউনিয়ন বোর্ডের চেয়ারম্যান হরগোবিন্দ ভট্টাচার্যের সভাপতিত্বে প্রথম বিদ্যালয় পরিচালনা পরিষদ গঠিত হয়। ২রা জানুয়ারি রমনীমোহন চক্রবর্তীকে সভাপতি, হীরেন্দ্রলাল গুপ্তকে সহ-সভাপতি এবং সুবোধ রঞ্জন রায় সম্পাদক নির্বাচিত হন। সেই সঙ্গে নীরেন্দ্র লাল চৌধুরী প্রধান শিক্ষক, হরিপ্রসাদ সেন সহকারী প্রধান শিক্ষক, সরোজ রঞ্জন রায়, সামশুল আলম, ভূপেন্দ্র নাথ চৌধুরী, রাজ্যেশ্বর চক্রবর্তী, মৌলভী নুরুচ্ছফা সহকারী শিক্ষক হিসেবে নিয়োগ পান। অন্নদা কুমার চৌধুরী পুকুর সহ তার ১.৮৫ একর জমি স্কূলকে শর্তহীনভাবে দান করেন। বর্তমানে স্কুলটি ঐ পুকুরের পাড়ে জমির উপরেই স্থাপিত। পুকুরের পশ্চিম পাড়ে অবস্থিত প্রাথমিক বিদ্যালয়টিও উচ্চ বিদ্যালয়ের জায়গায় প্রতিষ্ঠিত। ১৯৪৭ সালের ১৪ আগস্ট কলকাতা বিশ্ববিদ্যালয় কেলিশহর উচ্চ বিদ্যালয়কে শিক্ষাপ্রতিষ্ঠান হিসেবে স্বীকৃতি দেয়। ১৯৫১ সালের ২৭ মার্চ শরৎ এম.ই. বিদ্যালয়কে কেলিশহর উচ্চ বিদ্যালয়ের সাথে যুক্ত করা হয়। স্কুল উদ্বোধন কালে ১০০ জন ছাত্রছাত্রী ছিল।বর্তমানে তা দেড় হাজার প্রায়। এই কেলিশহরের আরেক শিক্ষানুরাগী শ্রী সুধীর কুমার চৌধুরী চারটি পুকুর স্কুলকে দান করেন, যার বাৎসরিক আয় চার লক্ষের উপরে। উক্ত অর্থ স্কুলের উন্নয়ন এবং শিক্ষা খাতে ব্যয় করা হয়।

তথ্যসূত্র
---------
***অ্যানাটমি*** (জার্মান: *Anatomie*) ২০০০ সালে নির্মিত একটি জার্মান থ্রিলার চলচ্চিত্র। ছবির কাহিনিকার ও পরিচালক ছিলেন স্টেফান রুজোইৎস্কি। প্রধান ভূমিকায় অভিনয় করেন ফ্রাঙ্কা পোটেন্টে। ২০০৩ সালে এই ছবির সিকোয়েল *অ্যানাটমি ২* (*Anatomie 2*) মুক্তি পায়। জার্মানিতে ছবিটি ব্যাপক বক্স-অফিস সাফল্য অর্জন করে। কলম্বিয়া পিকচার্স যুক্তরাষ্ট্রে এই ছবির একটি ইংরেজি-ডাবড সংস্করণ সিনেমাহলে প্রকাশ করে।

কাহিনি-সংক্ষেপ
--------------

মেডিক্যাল ছাত্রী পলা হেনিং (ফ্রাঙ্কা পোটেন্টে অভিনীত) প্রসিদ্ধ হেইডেলবার্গ বিশ্ববিদ্যালয় মেডিক্যাল স্কু্লে একটি গ্রীষ্মকালীন পাঠক্রমে যোগ দেওয়ার সুযোগ পায়। একদিন শবব্যবচ্ছেদ টেবিলে ট্রেনে আলাপ হওয়া একটি ছেলের মৃতদেহ দেখতে পেয়ে সে তার মৃত্যুর রহস্যময় পরিস্থিতির তদন্ত শুরু করে। শেষে সে আবিষ্কার একটি অ্যান্টিহিপোক্রেটিক সিক্রেট সোসাইটি সেই স্কুলের অভ্যন্তরে সক্রিয় এবং তাদেরই ষড়যন্ত্রে ঘটে চলেছে হত্যাকাণ্ড।

দ্বিতীয় বিশ্বযুদ্ধকালীন নাৎসি মানব নিয়ন্ত্রণের সঙ্গে জড়িত অ্যান্টিহিপোক্রেটিকদের উল্লেখ খুব সংক্ষেপে করা হয় এই ছবিতে।

অভিনয়
------

* ফ্রাঙ্কা পোটেন্টে – পলা হেনিং
* বেন্নো ফুরমান - হেইন
* রুডিগার ভগলার – পলার বাবা
* আন্না লুজ - গ্রেচেন
* সেবাস্টিয়ান ব্লোমবার্গ – ক্যাসপার
* হোলগার স্পেকহ্যাম - ফিল
* ট্রাউগট বুহ্‌রে – অধ্যাপক গ্রমবেক

পাদটীকা
-------

1. ↑
2. ↑  *Lucasfilm uses some Force with the script*, USA Today, 8 September 2000

বহিঃসংযোগ
---------

* Anatomy
* অলমুভিতে *Anatomy* (ইংরেজি)
* ইন্টারনেট মুভি ডেটাবেজে *অ্যানাটমি*  উইকিউপাত্তে এটি সম্পাদনা করুন (ইংরেজি)
**অ্যানালিটিকা** একটি পরামর্শদাতা এবং তথ্য-প্রযুক্তি সংস্থা, যা জাতীয় সুরক্ষা, আইন প্রবর্তন, স্বাস্থ্যসেবা এবং আর্থিক পরিষেবাদিতে মনোনিবেশ করে মার্কিন সরকারি এবং বেসরকারি ক্ষেত্রগুলির পরিষেবাদি সরবরাহ করে থাকে। সংস্থাটি তথ্য ব্যবস্থাপনা, সাইবার সুরক্ষা, বড় ডাটা, ডাটা বিশ্লেষণ এবং ব্যবসায়িক বুদ্ধিমত্তার জন্য ক্লাউড কম্পিউটিং সমাধানগুলি কার্যকর করতে বিশেষীকরণ করে । অ্যানালিটিকা এনওয়াইইউ গভর্নেন্স ল্যাব-এর খোলা উপাত্ত ৫০০ প্রকল্পের সদস্য, ৫০০ জন মার্কিন কোম্পানির মধ্যে একটি সরকারী সেক্টর সংস্থাগুলির ডিজিটাল জবাবদিহিতা এবং স্বচ্ছতা আইনের অধীনে প্রয়োজনীয়তাগুলি মোকাবেলায় (" উপাত্ত আইন ") এর জন্য খোলা উপাাত্ত উদ্যোগ বাস্তবায়নে তাদের জড়িত থাকার জন্য কাজ করেছে।

ওয়াশিংটন ডিসিতে সদর দফতর থাকা এই সংস্থাটি $১৫ মিলিয়ন আয় করেছে এবং ইনক ম্যাগাজিনে চতুর্থতম দ্রুত বর্ধনশীল বেসরকারী আইটি পরিষেবা সংস্থা হিসাবে এবং মার্কিন যুক্তরাষ্ট্রে ৬৩ তম দ্রুত বর্ধমান বেসরকারী ছোট ব্যবসা হিসাবে স্থান পেয়েছে।  অ্যানালিটিকা একটি বেসরকারী ও স্ব-অর্থায়িত সংস্থা।

তথ্যসূত্র
---------

1. ↑  "How These 8 Solution Providers Grew Fast"। The Channel Company। ২০১৪-০৮-৩১।
2. ↑  "Inc 5000"। Inc Magazine। ২০১৪-০৮-২৪।
3. ↑  "Company Website"। ২০১৪-১০-৩১।
4. ↑  "Open Data 500"। New York University। ২০১৪-০৪-০১। ২০২০-০২-২৩ তারিখে মূল থেকে আর্কাইভ করা। সংগ্রহের তারিখ ২০২০-০৫-২৪।
5. ↑  "10 Fastest-Growing Private Companies in Washington, D.C."। Inc. Magazine। ২০১৪-১০-০১।
6. ↑  "ANALYTICA Honored"। Virtual Strategy Magazine। ২০১৪-১১-০৭। [*স্থায়ীভাবে অকার্যকর সংযোগ*]
7. ↑  "Building a Company the Hard Way"। Inc. Magazine। ২০১৪-০৯-০১।

বহিসংযোগ
--------

* সরকারী ওয়েবসাইট
অন্য ব্যবহারের জন্য আকবর হোসেন (দ্ব্যর্থতা নিরসন) দেখুন।

**আকবর হোসেন** (১ অক্টোবর ১৯১৭- ২ জুন ১৯৮১) ছিলেন জনপ্রিয় বাঙালি কথাশিল্পী, ঔপন্যাসিক। তিনি ছিলেন একাধারে একজন কবি, ঔপন্যাসিক ও গল্পকার।

প্রারম্ভিক জীবন
---------------

আকবর হোসেনের জন্ম কুষ্টিয়া জেলার কুমারখালী উপজেলায় গড়াই তীরবর্তী কয়া গ্রামে। নদীর সৌন্দর্য, খোলামেলা প্রাকৃতিক পরিবেশ, গ্রামীণ জীবনযাপন তার বালক-মনে দারুণভাবে প্রভাব ফেলেছিল, যা তার লেখক সত্তার উন্মেষে সাহায্য করে। তিনি সাহিত্য জীবনে কবিগুরু রবীন্দ্রনাথ ঠাকুরের সঙ্গে সাক্ষাৎ করেন। ছাত্রাবস্থায়ই আকবর হোসেন লেখালেখি শুরু করেন। তার সাহিত্যচর্চা শুরু হয়েছিল কবিতার মাধ্যমে। কিন্তু পরবর্তী সময়ে কথাশিল্পী হিসেবেই তিনি পরিচিত হন। সন্ধানী, শিক্ষা, দৈনিক আজাদ ও নবযুগসহ বিভিন্ন পত্র- পত্রিকায় লেখা প্রকাশের ভেতর দিয়ে তার সাহিত্য প্রতিভার উন্মেষ ঘটে। তার প্রথম উপন্যাস 'অবাঞ্ছিত' প্রকাশ হয় ১৯৫০ সালে, যা অল্প সময়ে পাঠকপ্রিয়তা লাভ করে।

শিক্ষা ও কর্মজীবন
-----------------

আকবর হোসেন কুমিল্লা হাইস্কুল থেকে ম্যাট্রিক পাস করেন। পরবর্তীতে কলকাতা রিপন কলেজ থেকে বি.এ. ডিগ্রি নিয়ে চাকরি জীবনের সূচনা করেন। দীর্ঘদিন তিনি সরকারি চাকুরিতে কর্মরত ছিলেন। ছাত্রাবস্থায়ই তার লেখালেখির শুরু। "সন্ধানী" "শিক্ষা" "দৈনিক আজাদ" ও "নবযুগ" ইত্যাদি পত্র-পত্রিকায় লেখা প্রকাশের ভেতর দিয়ে তার সাহিত্য প্রতিভার উন্মেষ ঘটে। আকবর হোসেন-এর প্রথম উপন্যাস *অবাঞ্চিত* বিপুল পাঠকপ্রিয়তা লাভ করে। তার বহুল জনপ্রিয় আরও কয়েকটি গ্রন্থ হলোঃ *কী পাইনি*, *ঢেউ জাগে*, *দু'দিনের খেলাঘরে*, *মোহমুক্তি* ইত্যাদি।

প্রকাশিত গ্রন্থ
---------------

### উপন্যাস

* *অবাঞ্ছিত* (১৯৫০)
* *কি পাইনি* (১৯৫২)
* *নীলাঞ্জনা*
* *প্রাণবসন্ত*
* *উপল উপকূলে*
* *হৃদয় উপবনে*
* *মোহমুক্তি* (১৯৫৩)
* *ঢেউ জাগে* (১৯৬১)
* *আলোছায়া* (১৯৬৪)
* *দু'দিনের খেলাঘরে* (১৯৬৫)
* *মেঘ বিজলী বাদল* (১৯৬৮)
* *নতুন পৃথিবী* (১৯৭৪)
* *দুষ্টক্ষত*
* *আভা ও তার প্রথম পুরুষ*

মৃত্যু
------

আকবর হোসেন তার সমসাময়িক জনপ্রিয় কথাসাহিত্যিক ছিলেন। তিনি ২রা জুন, ১৯৮১ সালে মারা যান।

তথ্যসূত্র
---------

1. ↑  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ১৫।
**আতিক-উজ-জামান** (উর্দু: عتیق الزماں‎‎; জন্ম: ২০ জুলাই, ১৯৭৫) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, খান রিসার্চ ল্যাবস, পাকিস্তান কাস্টমস ও পাকিস্তান রিজার্ভস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৯৬-৯৭ মৌসুম থেকে ২০০৭ সাল পর্যন্ত আতিক-উজ-জামানের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর পাকিস্তানি ক্রিকেটে অনেকগুলো প্রথম-শ্রেণীর ক্রিকেট খেলায় অংশ নিয়েছেন। এছাড়াও, ল্যাঙ্কাশায়ারের সেন্ট অ্যান্স ক্রিকেট ক্লাবের পক্ষে ক্লাব ক্রিকেটে অংশ নিয়েছেন। ঘরোয়া ক্রিকেটে বর্ণাঢ্যময় ক্রীড়ানৈপুণ্য প্রদর্শন করেছেন। ২০০০-০১ মৌসুমে ৭৬টি ডিসমিসাল ঘটিয়ে দীর্ঘদিনের রেকর্ড ভঙ্গ করে নিজের করে নেন। এছাড়াও, ঘরোয়া আসরের সীমিত ওভারের খেলায় সর্বাধিক ৬টি ডিসমিসালের রেকর্ডও তার রয়েছেন।

এরপর, ইংল্যান্ডের লীগ ক্রিকেটে তিনটি মৌসুম সফলতার সাথে অতিবাহিত করেন। পরবর্তীতে, ২০০৭-০৮ মৌসুমে ঘরোয়া ক্রিকেটে সুই সাউদার্ন গ্যাস কোম্পানির সাথে খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন আতিক-উজ-জামান। ৫ মার্চ, ২০০০ তারিখে পেশওয়ারে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২০ আগস্ট, ২০০০ তারিখে সিঙ্গাপুরে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ২৭ আগস্ট, ২০০০ তারিখে একই মাঠে দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি।

দূর্ভাগ্যজনকভাবে মঈন খান ও রশীদ লতিফের ন্যায় সেরা উইকেট-রক্ষকদের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছিল। ১৯৯১ থেকে ২০০৩ সাল পর্যন্ত তারা অদল-বদল করে খেললেও খুব কমসংখ্যক উইকেট-রক্ষকই এ সময়ে খেলার সুযোগ পেতেন। তাসত্ত্বেও, ২০০০ সালে পাকিস্তানের পক্ষে একটি টেস্ট ও তিনটি ওডিআই খেলায় অংশ নেয়ার সুযোগ লাভ করেছেন। অংশগ্রহণকৃত টেস্টটিতে শ্রীলঙ্কার বিপক্ষে পাঁচটি ক্যাচ তালুবন্দী করেন।

বর্তমানে তিনি ইংল্যান্ডে অবস্থান করছেন। এক পর্যায়ে কাউন্টি ক্রিকেটে অংশ নেয়ার চিন্তাধারা করেছিলেন। বর্তমানে সুই সাউদার্ন গ্যাস কোম্পানি ও পাঞ্জাব ক্রিকেট দলের প্রধান কোচের দায়িত্ব পালন করছেন।

তথ্যসূত্র
---------

1. ↑  Removing Azhar Ali as captain will demoralize him: Atiq uz Zaman
2. ↑  Yousuf wants to replace Inzamam as Afghanistan coach

আরও দেখুন
---------

* ইরফান ফাজিল
* ইউনুস আহমেদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আতিক-উজ-জামান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আতিক-উজ-জামান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আকরাম তৌফিক মুহাম্মদ হাসান আল হাজরাসি** (আরবি: أكرم توفيق محمد حسن الهجرسي, ইংরেজি: Akram Tawfik; জন্ম: ৮ নভেম্বর ১৯৯৭; **আকরাম তৌফিক** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, আকরাম মিশর অনূর্ধ্ব-১৭ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় নয় বছর যাবত মিশরের বয়সভিত্তিক দলের হয়ে খেলার পর, তিনি ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১০ ম্যাচে ১টি গোল করেছেন।

প্রারম্ভিক জীবন
---------------

আকরাম তৌফিক মুহাম্মদ হাসান আল হাজরাসি ১৯৯৭ সালের ৮ই নভেম্বর তারিখে মিশরের কাফর সাকরে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান
----------

### আন্তর্জাতিক

*১২ সেপ্টেম্বর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মিশর | ২০২১ | ৮ | ১ |
| ২০২২ | ২ | ০ |
| সর্বমোট | ১০ | ১ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------

* সকারওয়েতে আকরাম তৌফিক (ইংরেজি) উইকিউপাত্তে এটি সম্পাদনা করুন
* সকারবেসে {{সকারবেস}} টেমপ্লেটে আইডি নেই ও উইকিউপাত্তেও তা উপস্থিত নেই
* বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই।
* ট্রান্সফারমার্কেটে আকরাম তৌফিক (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আকরাম তৌফিক (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে আকরাম তৌফিক (ইংরেজি) উইকিউপাত্তে এটি সম্পাদনা করুন
খয়েরের টুকরো
**খয়ের** (বৈজ্ঞানিক নামঃ *Acacia catechu*) একটি কণ্টকময় পর্ণমোচী উদ্ভিদ, যার উচ্চতা প্রায় ১৫ মিটার পর্যন্ত হয়। ইংরেজি ভাষায় এই গাছ Catechu, Cachou বা Black Cutch নামেও পরিচিত। এশিয়ার নানা দেশ, যেমন চীন, ভারত এবং ভারত মহাসাগরের নানাদেশে, পাকিস্তান, বাংলাদেশ, থাইল্যান্ড, মায়ানমার প্রভৃতি দেশে এই গাছের ফলন হয়। ভারতীয় উপমহাদেশে, এই গাছের সারিকাঠ সংগ্রহ করে ছোট ছোট বর্গাকারে খণ্ড করে ১২ ঘণ্টা ধরে মাটির পাত্রে জলে সিদ্ধ করা হয়। এর পর নিষ্কাশন করে ছাঁচে ঢেলে দেওয়া হয়। এতে বিভিন্ন আকারের খয়ের পাওয়া যায়। পান-এর অন্যতম প্রধান উপাদান হিসাবে ব্যবহার করা হয়। অন্য মশলা দেওয়ার আগে, পান পাতায় চুন বা খয়ের মাখানো হয়ে থাকে।

ব্যবহার
-------

### খাদ্য

এই গাছের বীজ প্রোটিন সমৃদ্ধ। পানের সাথে খাওয়া হয়।

### পশুখাদ্য

এ গাছের ডাল অনেকসময় ছাগল বা গবাদি পশুর খাদ্য হিসাবে ব্যবহার হয়।

### ভেষজ

গলার ঘা সারাতে বা ডায়োরিয়া রোগের ওষুধ হিসাবে এই গাছের কাঠের নিষ্কাষিত পদার্থ ব্যবহার হয়।

### কাঠ

এই গাছের কাঠ জ্বালানি হিসাবে অথবা আসবাবপত্র নির্মাণের কাজে ব্যবহার করা হয়। এর কাঠের ঘনত্ব (wood density) প্রতি ঘনমিটারে প্রায় ০.৮৮ গ্রাম।

### অন্যান্য

এই গাছের গুঁড়ির কেন্দ্রীয় অংশের কাঠ (heartwood) থেকে যে ট্যানিন নিষ্কাশন করা হয়, তার ব্যবহার হয় বস্ত্রাদির রং হিসাবে (dye), চামড়া পাকানোর কাজে (tanning), মাছ ধরার জালের সংরক্ষক (preservative) হিসাবে, ওষুধ তৈরির কাজে এবং খনিজ তেল ড্রিলিং-এর কাজে তেলের সান্দ্রতা (viscosity) সংরক্ষণে।

চাষ
---

জলে ভেজানো বীজ ছড়িয়ে এই গাছের চাষ করা হয়। প্রায় ছ'মাস ধরে নার্সারিতে রাখার পর এই বীজ চাষের মাঠে বপন করা হয়।

আরও দেখুন
---------

* সুপারি

তথ্যসূত্র
---------

1. 1 2  International Legume Database & Information Service (ILDIS)
2. 1 2 3 4 5 6  "Colourants and Dyestuffs mainly of local or regional importance: Cutch"। Food and Agriculture Organization (FAO), রাষ্ট্রসংঘ। ২০১৯-০২-১০ তারিখে মূল থেকে আর্কাইভ করা। সংগ্রহের তারিখ ২০০৯-০১-৩০।
3. 1 2  "World AgroForestry Database"। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০০৯।
4. ↑  "Appendix 1 - List of wood densities for tree species from tropical America, Africa, and Asia"। Food and Agriculture Organization (FAO), রাষ্ট্রসংঘ। সংগ্রহের তারিখ ২০০৯-০১-৩০।

বহিঃসংযোগ
---------

* সমগোত্রীয় উদ্ভিদঃ Acacia catechu var. sundra (L.f.) Willd.

গ্যালারী
--------

* হায়দ্রাবাদ শহরে তোলা ফুলের ছবিহায়দ্রাবাদ শহরে তোলা ফুলের ছবি
* হায়দ্রাবাদে তোলা পাতা ও ফুলের ছবিহায়দ্রাবাদে তোলা পাতা ও ফুলের ছবি
* হায়দ্রাবাদে তোলা পাতা ও ফলের ছবিহায়দ্রাবাদে তোলা পাতা ও ফলের ছবি
* হায়দ্রাবাদে তোলা গুঁড়ির ছবিহায়দ্রাবাদে তোলা গুঁড়ির ছবি


উইকিপ্রজাতিতে-এ বিষয় সম্পর্কিত তথ্য রয়েছে: ***Acacia catechu***
**অ্যানিউরিজম** (ইংরেজি: aneurysm) হচ্ছে রক্তবাহিকার বাইরের দিকে ফুলে ওঠা একটি বিশেষ অবস্থা যা একটি বুদ্বুদ বা বেলুনের সাথে তুলনা করা যায় যা রক্তবাহিকার নির্দিষ্ট কোনো স্থানে, অস্বাভাবিকতা, ও দুর্বলতার কারণে সৃষ্টি হয়। মূলত দুর্বল রক্তবাহিকার দেয়ালে অ্যানিউরিজম সৃষ্টি হয় এবং বংশগত অবস্থা বা ইতোমধ্যেই থাকা কোনো রোগের কারণেও এটি হতে পারে। একেবারে প্রাথমিক অবস্থায় অ্যানিউরিজম রক্ত জমাট বাধার (থ্রম্বোসিস) এবং এম্বোলাইজেশনের প্রাথমিক উপসর্গ হিসেবে বিবেচিত হতে পারে। আকার বৃদ্ধির সাথে সাথে অ্যানিউরিজমের ফেটে যাওয়ার ঝুঁকিও বাড়তে থাকে যা অনিয়ন্ত্রিত রক্তক্ষরণের দিকে মোড় নিতে পারে। যদিও সকল রক্তবাহিকাতেই অ্যানিউরিজম সৃষ্টি হতে পারে, তবে এটির প্রাণঘাতী উদাহরণের মধ্যে রয়েছে মস্তিষ্কের সার্কেল অফ উইলিসে সৃষ্ট অ্যানিউরিজম, বুকের মহাধমনিতে সৃষ্ট মহাধমনির অ্যানিউরিজম, ও পেটের মহাধমনিতে সৃষ্ট অ্যানিউরিজম। হার্ট অ্যাটাকের পর হৃৎপিণ্ডেও অ্যানিউরিজম সৃষ্টি হতে পারে যার মধ্যে রয়েছে ভেন্ট্রিকুলার ও এট্রিয়াল সেপটাল অ্যানিউরিজম।

শ্রেণিবিন্যাস
-------------

অ্যানিউরিজমকে এর ধরন, অঙ্গসংস্থানবিদ্যা, বা সৃষ্টির অবস্থান অনুসারে শ্রেণিবদ্ধ করা হয়।

ঝুঁকির কারণ
-----------

অ্যানিউরিজমের ঝুঁকির কারণগুলোর মধ্যে রয়েছে ডায়াবেটিস, স্থূলতা, উচ্চ রক্তচাপ, তামাক সেবন, মদ্যপান, উচ্চ কোলেস্টেরল, তামার ঘাটতি, বার্ধক্য, এবং তৃতীয় মাত্রার সিফিলিস সংক্রমণ।

তথ্যসূত্র
---------

1. ↑  "Aneurysms"। *Society of NeuroInterventional Surgery*। সংগ্রহের তারিখ ২০১৮-০২-২৩।
2. ↑  Cronenwett JL, Murphy TF, Zelenock GB, Whitehouse WM, Lindenauer SM, Graham LM, Quint LE, Silver TM, Stanley JC (সেপ্টেম্বর ১৯৮৫)। "Actuarial analysis of variables associated with rupture of small abdominal aortic aneurysms"। *Surgery*। **98** (3): 472–83। পিএমআইডি 3898453।
3. ↑  Walker, Brian R.; Colledge, Nicki R (২০১০)। *Davidson's principles and practice of medicine* (21st সংস্করণ)। Churchill Livingstone/Elsevier। পৃষ্ঠা 604। আইএসবিএন 978-0-7020-3085-7।

বহিঃসংযোগ
---------

* @ নিউইরিস্ট - সেরিব্রাল অ্যানিউরিজম পরিচালনা করার জন্য ইন্টিগ্রেটেড বায়োমেডিকাল ইনফরম্যাটিক্স  ওয়েব্যাক মেশিনে আর্কাইভকৃত ২ ফেব্রুয়ারি ২০০৭ তারিখে
* মস্তিষ্কের অ্যানিউরিজম এবং শতাংশ প্যাকিং ক্যালকুলেটর